Ο **Γιώργος Καράγιωργας** (Αθήνα 1919 - 9/10/2011) ήταν Έλληνας δημοσιογράφος, ρεπόρτερ και βραβευμένος λογοτέχνης. Στην πενηντάχρονη δημοσιογραφική του καριέρα διακρίθηκε ως πολεμικός ανταποκριτής εσωτερικών και διεθνών πολεμικών κρίσεων. Οι δημοσιεύσεις του, είτε ως διηγήματα είτε ως ερευνητικά δοκίμια καλύπτουν μεγάλα γεγονότα σε ταραχώδης εποχές, από την Εθνική αντίσταση στην οποία συμμετείχε ενεργά έως και τον Πόλεμος της Κορέας, όπου τόλμησε να πέσει με αλεξίπτωτο στο πεδίο της μάχης. Ήταν μέλος της ΕΣΗΕΑ της Έθνικής Εταιρείας Ελλήνων Λογοτεχνών και επίσημος ανταποκριτής της Πολεμικής Αεροπορίας. Βραβεύθηκε από την Ακαδημία Αθηνών και τιμήθηκε και με το Κρατικό Βραβείο Διηγήματος.

Βιογραφικά στοιχεία
-------------------

Γεννήθηκε στην Αθήνα το 1919. Σπούδασε πολιτικές επιστήμες στην Πάντειο Ανωτάτη Σχολή Πολιτικών Επιστημών και γαλλική φιλολογία.

Η δημοσιογραφική του σταδιοδρομία αρχίζει από το 1938, σε ηλικία 19 ετών, ως συντάκτης της εφημερίδας Ελληνικόν Μέλλον και στη συνέχεια στην εφημερίδα Τύπος. Παράλληλα, ασχολήθηκε και με το αθλητικό ρεπορτάζ στις εφημερίδες Αθλητισμός και Αθλητικός Τύπος.

Συμμετέχοντας στην Εθνική Αντίσταση, απασχολήθηκε και με την σύνταξη στην εφημερίδα Δημοκρατική Σημαία, επίσημο όργανο του ΕΔΕΣ.

Έκτοτε, εργάστηκε στις εφημερίδες «Έθνος», «Ακρόπολις», «Το Βήμα», «Τα Νέα», «Η Βραδυνή», και πολλές άλλες. Συνεργάστηκε με την «Καθημερινή», όπως και το «Κυριακάτικο Βήμα» και διετέλεσε διευθυντής σύνταξης στον ΑΝΤ1.

Υπηρέτησε και την λογοτεχνία ως διευθυντής του περιοδικού Ναυτική Ελλάς και συνεργάτης σε φιλολογικά περιοδικά όπως η Νέα Εστία, ο Ταχυδρόμος κ.α. και οπωσδήποτε με τα βιβλία που έγραψε.

Εργογραφία
----------

Μερικά από τα συγγραφικά του έργα είναι:

* ‘’Οι εκφυλισμένοι’’, εκδ. ΞΕΝΟΣ, 1946
* ‘’Καζαμπλάνκα - Η ιστορία της Monique P.’’, 1950
* ‘’Οι Έλληνες στην Κορέα’’, 1953
* ‘’Οι τελευταίοι’, 1968
* ‘’Τα σκυλιά’, εκδ. ΕΣΤΙΑ, 1971, isbn: 9780000508607
* ‘’Ο Δικτάτορας’’, εκδ.ΟΔΕΒ, 1973
* ‘'Ο βασανιστής και άλλα διηγήματα*, εκδ.ΟΔΕΒ, (Βραβείο διηγήματος, 1976)*
* ‘’Από τον ΙΔΕΑ στη χούντα’’, εκδ. Παπαζήσης, 1975
* ‘’Στις χούντες της Λατινικής Αμερικής’’, 1975
* ‘’Οι γυμνοί’’, εκδ. Νέα Σύνορα, 1977
* ‘’Οι τραγουδιστάδες της λευτεριάς’’, εκδ. Φιλιππότη, 1981 (Βραβείο Ακαδημίας Αθηνών, 1986)
* ‘’Οι αετοί της ερήμου’’, εκδ. Φιλιππότη, 1981
* ‘’Δημοσιογραφία’’, εκδ. Φιλιππότη, 1981
* ‘’Τα χρόνια του πάθους’’, εκδ. Φιλιππότη, 1988

Πολεμική ανταπόκριση
--------------------

Με κίνδυνο της ζωής του, βρέθηκε πολλές φορές στην πρώτη γραμμή πολεμικών συγκρούσεων και κοινωνικών αναταραχών.
Το καλοκαίρι του 1951 κάλυπτε τον πόλεμο της Κορέας με το Ελληνικό Τάγμα Μαύροι Ακροβολιστές. Το 1955 βρέθηκε στην Κωνσταντινούπολη κατα την διάρκεια του πογκρόμ κατά των Ελλήνων, στα Σεπτεμβριανά, μαζί με τον φωτογράφο Δημήτρης Καλούμενος.

Τηλεόραση
---------

Το 1981, προβλήθηκε από την Ελληνική Ραδιοφωνία Τηλεόραση - ΕΡΤ, η σειρά "**Τραγουδιστάδες της λευτεριάς**", βασισμένη στο ομώνυμο βιβλίο του, σε 18 επεισόδια.

Αθλητισμός
----------

Ο Γιώργος Καράγιωργας ήταν από τους πρώτους δασκάλους Τζούντο στην Ελλάδα, (1ο Νταν στη Γαλλία και 2ο στην Ιαπωνία). Στις 4/12/1966, στην Αίθουσα Αγώνων Πάλης του Πανελληνίου Γυμναστικού Συλλόγου συμμετείχε στην απονομή βραβείων, κατά τους πρώτους Πανελλήνιους Αγώνες Τζούντο.

Σημειώσεις και Παραπομπές
-------------------------

1. ↑  www.esiea.gr/efyge-o-giorgos-karagiorgas/.
2. ↑  «"ΕΦΥΓΕ" Ο ΓΙΩΡΓΟΣ ΚΑΡΑΓΙΩΡΓΑΣ | ΕΣΗΕΑ». *ΕΣΗΕΑ | Ένωσις Συντακτών Ημερήσιων Εφημερίδων Αθηνών*. 10 Οκτωβρίου 2011. Ανακτήθηκε στις 28 Ιανουαρίου 2023.
3. ↑  «Μια μαρτυρία του δημοσιογράφου Γιώργου Καράγιωργα από τον Δεκέμβρη του '44». *istories4050*. 17 Μαρτίου 2016. Ανακτήθηκε στις 28 Ιανουαρίου 2023.
4. ↑  «Με τους «Μαύρους Ακροβολιστές»». *ΤΑ ΝΕΑ*. 13 Ιανουαρίου 1998. Ανακτήθηκε στις 28 Ιανουαρίου 2023.
5. ↑  «Τραγουδιστάδες της λευτεριάς - retroDB». *www.retrodb.gr*. Ανακτήθηκε στις 16 Φεβρουαρίου 2023.
6. ↑  «Βιογραφικά Ελλήνων Αθλητών, Εκπαιδευτών και Διοικητικών του Καράτε» (PDF). 19 Σεπτεμβρίου 2004. Ανακτήθηκε στις 28 Ιανουαρίου 2023.
7. ↑  Γαλάνης, Μανώλης (16 Οκτωβρίου 2011). «Γιώργος Καράγιωργας - Ο ρεπόρτερ που δεν φοβήθηκε ποτέ τον θάνατο» (PDF). Ανακτήθηκε στις 28 Ιανουαρίου 2023.

Εξωτερικοί σύνδεσμοι
--------------------

* 
* Αρχειοθετήθηκε 2023-01-28 στο Wayback Machine.
* 
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22550660
* **ΕΒΕ**: 20069
* **AA**: 48908
* **BiblioNet**: **15480**
* LCCN: n81060124
* ISNI: 0000 0000 6312 8854
* SUDOC: 149968108
* NLA: 36179027

 |

 |